
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
για την προμήθεια αναλώσιμων ειδών για την εκδήλωση «Ημέρα Τουρισμού», η οποία θα πραγματοποιηθεί τον Σεπτέμβριο 2026 στον Δήμο Ιεράπετρας σε συνδιοργάνωση με τον Σύλλογο Ξενοδόχων Ιεράπετρας & Ν.Α. Κρήτης, τον Δήμο Ιεράπετρας και άλλους φορείς, στο πλαίσιο εορτασμού της Παγκόσμιας Ημέρας Τουρισμού και της υλοποίησης του Προγράμματος Τουριστικής Προβολής της Περιφέρειας Κρήτης για το έτος 2026, συνολικού προϋπολογιζόμενου ποσού 1.060,00€ (με ΦΠΑ) (CPV: 39222100-5).
Ο Αντιπεριφερειάρχης Λασιθίου
Έχοντας υπόψη:
1. Τις διατάξεις:

i. του Ν. 3852/2010 (ΦΕΚ 87Α΄/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως έχει τροποποιηθεί και ισχύει.

ii.  του Ν.4555/2018 (ΦΕΚ 133Α) «Μεταρρύθμιση του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»]…και άλλες διατάξεις», όπως έχουν τροποποιηθεί και ισχύουν.
iii. του Ν. 5314/2026 (ΦΕΚ 103 Α) «Κώδικας Τοπικής Αυτοδιοίκησης».
iv. του Π.Δ.149/2010 «Οργανισμός της Περιφέρειας Κρήτης» (ΦΕΚ 242Α) όπως έχει τροποποιηθεί και ισχύει με την υπ’ αρ. 106510/24-11-2025 απόφαση της Γραμματέως Αποκεντρωμένης Διοίκησης Κρήτης «Έγκριση τροποποίησης του Οργανισμού Εσωτερικής Υπηρεσίας της Περιφέρειας Κρήτης» (ΦΕΚ 6523/Τ.Β΄/8-12-2025).

v. του N.2160/1993 (ΦΕΚ 118 Α') «Ρυθμίσεις για τον Τουρισμό και άλλες διατάξεις», όπως ισχύει.

vi. του Ν.3498/06 (ΦΕΚ 230 Α΄) «Ανάπτυξη ιαματικού τουρισμού και λοιπές διατάξεις» άρθρο 30 όπως αντικαταστάθηκε με το άρθρο 46 του Ν.4276/2014 «Απλούστευση διαδικασιών λειτουργίας τουριστικών επιχειρήσεων και τουριστικών υποδομών, ειδικές μορφές τουρισμού και άλλες διατάξεις», περί έγκρισης  προγραμμάτων τουριστικής προβολής.
vii. του Ν.4270/2014 (ΦΕΚ 143Α) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) & δημόσιο λογιστικό και άλλες διατάξεις», όπως ισχύει.

viii. του Ν.4412/2016 (ΦΕΚ 147Α) «Δημόσιες συμβάσεις έργων, προμηθειών και υπηρεσιών», όπως τροποποιήθηκε και ισχύει.

ix. του Π.Δ.80/2016 (ΦΕΚ 145) «Ανάληψη υποχρεώσεων από τους Διατάκτες», όπως ισχύει.

x. του Ν.4623/2019 (ΦΕΚ 134 Α΄) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα», και ιδίως του άρθρου 5 παρ. 19, όπως έχει τροποποιηθεί και ισχύει: «19. Στις περιφέρειες, ως «αρμόδια υπηρεσία» κατά την έννοια της παραγράφου 2 του άρθρου 118 του ν. 4412/2016 (Α'147) για ποσά έως είκοσι χιλιάδες (20.000) ευρώ, πλέον ΦΠΑ, νοείται ο Περιφερειάρχης».

2. Την  παράγραφο 1 του άρθρου 118 του Ν.4412/2016, η οποία τροποποιήθηκε με το  Ν.4782/2021, και από 1/6/2021 η προσφυγή στη διαδικασία της απευθείας ανάθεσης επιτρέπεται, όταν η εκτιμώμενη αξία της σύμβασης, είναι ίση ή κατώτερη από το όριο των τριάντα χιλιάδων (30.000) ευρώ.
3. Την υπ’ αρ. πρωτ. 239593/06-07-2026 απόφαση Περιφερειάρχη Κρήτης για τον Ορισμό Αναπληρωτή Περιφερειάρχη και Αντιπεριφερειαρχών στην Περιφέρεια Κρήτης.
4. Την υπ’ αρ. πρωτ. 10610/11-01-2024 (ΦΕΚ 460 τ.Β’ 23-01-2024) απόφαση μεταβίβασης και ανάθεσης αρμοδιοτήτων στους χωρικούς Αντιπεριφερειάρχες Κρήτης.

5. Την υπ’ αρ. 148/2025 Απόφαση, Πρακτικό 23/20-11-2025 του Περιφερειακού Συμβουλίου για την Έγκριση Ετήσιου Προγράμματος Δράσης έτους 2026 ΠΚ/ΠΕ και Τεχνικού Προγράμματος 2026.

6. Την υπ’ αρ. 151/2025 απόφαση του Περιφερειακού Συμβουλίου για την Έγκριση Προγράμματος Τουριστικής Προβολής της Περιφέρειας Κρήτης για το έτος 2026. 

7. Την υπ’ αρ. πρωτ. 106/29Η/11-12-2025 Απόφαση του Διοικητικού Συμβουλίου του Ε.Ο.Τ. για την έγκριση του Προγράμματος Τουριστικής Προβολής της Περιφέρειας Κρήτης έτους 2026.

8. Την υπ’ αρ. πρωτ. Ε/4400/23-12-2025 Απόφαση Γενικού Γραμματέα Επικοινωνίας και Ενημέρωσης για την Έγκριση του προγράμματος επικοινωνιακής προβολής της Περιφέρειας Κρήτης για το έτος 2026.

9. Το υπ’ αρ. πρωτ. 291845/13-08-2026 (26REQ019630560 2026-08-14) αίτημα έγκρισης διάθεσης πίστωσης και έκδοσης απόφασης ανάληψης υποχρέωσης.

10.  Την υπ’ αρ. 772/2026 απόφαση της Περιφερειακής Επιτροπής της Περιφέρειας Κρήτης, αρ. Πρακτικού 21/25-08-2026 και ΑΔΑ: 6ΝΙΨ7ΛΚ-ΨΡΦ σχετικά με την έγκριση διάθεσης πίστωσης για τη συνδιοργάνωση με τον Σύλλογο Ξενοδόχων Ιεράπετρας & Νότιας Κρήτης, τον Δήμο Ιεράπετρας και άλλους φορείς, εκδήλωσης που θα πραγματοποιηθεί στον Δήμο Ιεράπετρας, στο πλαίσιο εορτασμού της Παγκόσμιας Ημέρας Τουρισμού και της υλοποίησης του Προγράμματος Τουριστικής Προβολής της Περιφέρειας Κρήτης 2026, συνολικού ποσού 13.000,00 € (με ΦΠΑ).
11. Την υπ’ αρ. 2668/2026 και αρ. πρωτ. 313288/02-09-2026 απόφαση ανάληψης υποχρέωσης της Προϊσταμένης της Δ/νσης Διοικητικού Οικονομικού.

ΚΑΛΕΙ 

τον οικονομικό φορέα Στεφανάκης Ιωάννης & ΣΙΑ Ι.Κ.Ε που δραστηριοποιείται οικονομικά με το αντικείμενο της παρούσης να υποβάλει έγγραφη και ενυπόγραφη οικονομική προσφορά στην Περιφερειακή Ενότητα Λασιθίου, Τμήμα Τουρισμού έως την ημέρα Τρίτη 22/09/2026 και ώρα 14:00 μ.μ., για την προμήθεια αναλώσιμων ειδών για την εκδήλωση «Ημέρα Τουρισμού», η οποία θα πραγματοποιηθεί τον Σεπτέμβριο 2026 στον Δήμο Ιεράπετρας σε συνδιοργάνωση με τον Σύλλογο Ξενοδόχων Ιεράπετρας & Ν.Α. Κρήτης, τον Δήμο Ιεράπετρας και άλλους φορείς, στο πλαίσιο εορτασμού της Παγκόσμιας Ημέρας Τουρισμού και της υλοποίησης του Προγράμματος Τουριστικής Προβολής της Περιφέρειας Κρήτης για το έτος 2026, συνολικού προϋπολογιζόμενου ποσού 1.060,00€ (με ΦΠΑ).
Η προσφορά μπορεί να υποβληθεί στο Τμήμα Τουρισμού ιδιοχείρως ή ταχυδρομικά ή στο e-mail: lavdaki@crete.gov.gr σκαναρισμένη.
Η διάρκεια του έργου ορίζεται από την ημερομηνία υπογραφής της σύμβασης και μέχρι το πέρας της εκδήλωσης.
Αναλυτική περιγραφή των όρων της πρόσκλησης και των τεχνικ953ών προδιαγραφών του έργου περιλαμβάνονται στα παραρτήματα Α΄ και Β΄.
Η δαπάνη θα βαρύνει τον ειδικό φορέα 040071 ΑΛΕ 2420906755.
Η παρούσα Πρόσκληση δημοσιεύεται στο Διαδίκτυο: στο Κεντρικό Ηλεκτρονικό Μητρώο Δημοσίων Συμβάσεων στην ιστοσελίδα www.eprocurement.gov.gr, καθώς και στην ιστοσελίδα της Περιφέρειας Κρήτης www.crete.gov.gr. 
	
	Ο Αντιπεριφερειάρχης Λασιθίου
                              Ανδρουλάκης Ιωάννης


	
	

	
	


ΠΑΡΑΡΤΗΜΑ Α΄

ΟΡΟΙ ΠΡΟΣΚΛΗΣΗΣ
Α. Αντικείμενο της πρόσκλησης
Η Περιφερειακή Ενότητα Λασιθίου θα συμμετέχει ως συνδιοργανώτρια με τον Σύλλογο Ξενοδόχων Ιεράπετρας & Νότιας Κρήτης, τον Δήμο Ιεράπετρας και άλλους φορείς, σε εκδήλωση η οποία θα πραγματοποιηθεί τον Σεπτέμβριο 2026 στον Δήμο Ιεράπετρας, στο πλαίσιο του εορτασμού της Παγκόσμιας Ημέρας Τουρισμού και της υλοποίησης του Προγράμματος Τουριστικής Προβολής της Περιφέρειας Κρήτης για το έτος 2026.

Η εκδήλωση, η οποία θα πραγματοποιηθεί για τρίτη συνεχόμενη χρονιά, έχει ως βασικό στόχο την περαιτέρω αναβάθμιση και καθιέρωση του θεσμού του εορτασμού της Παγκόσμιας Ημέρας Τουρισμού στην Ιεράπετρα, καθώς και τη δημιουργία μιας διοργάνωσης με αυξημένη εξωστρέφεια και δυναμική, ικανής να αποτελέσει σημείο αναφοράς για την περιοχή.

Παράλληλα, μέσω των δράσεων και των ψυχαγωγικών δραστηριοτήτων που θα πραγματοποιηθούν, επιδιώκεται η ανάδειξη του τουριστικού προϊόντος της Ιεράπετρας, με έμφαση στην τοπική φιλοξενία, την κρητική γαστρονομία, τα τοπικά προϊόντα και τον ιδιαίτερο πολιτιστικό και φυσικό πλούτο του τόπου. Η δράση αναμένεται να συμβάλει στην ενίσχυση της τουριστικής ταυτότητας της περιοχής.

Η εν λόγω εκδήλωση αποτελεί εξαιρετικό τρόπο προβολής της περιοχής και γι’ αυτό τον λόγο κρίνεται αναγκαία η συνδιοργάνωση με την Περιφερειακή Ενότητα Λασιθίου. Λαμβάνοντας υπόψη τα ανωτέρω, η εν λόγω δράση αναμένεται να συμβάλει σημαντικά στην τουριστική προβολή και ανάπτυξη της περιοχής, προβάλλοντας την αυθεντική ταυτότητα της Ανατολικής Κρήτης.

Το αντικείμενο της συγκεκριμένης πρόσκλησης αφορά στην προμήθεια αναλώσιμων ειδών για την εκδήλωση εορτασμού της Παγκόσμιας Ημέρας Τουρισμού στον Δήμο Ιεράπετρα «Ημέρα Τουρισμού».
Οι υπό ανάθεση εργασίες και λοιπές ειδικές απαιτήσεις, περιλαμβάνονται στο ΠΑΡΑΡΤΗΜΑ Β: ΤΕΧΝΙΚΕΣ ΠΡΟΔΙΑΓΡΑΦΕΣ – ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ – ΕΙΔΙΚΟΙ ΟΡΟΙ, το οποίο αποτελεί αναπόσπαστο στοιχείο της παρούσας πρόσκλησης. 


Η διάρκεια του έργου ορίζεται από την ημερομηνία υπογραφής της σύμβασης και μέχρι το πέρας της εκδήλωσης.
Β. Κατάρτιση και υποβολή προσφορών

Η προσφορά υποβάλλεται με κάθε πρόσφορο μέσο και με οποιοδήποτε τρόπο από τον υποψήφιο Ανάδοχο, είτε σε σφραγισμένο φάκελο, είτε ηλεκτρονικά μέσω e-mail στην ηλεκτρονική διεύθυνση lavdaki@crete.gov.gr , όπου θα επισυνάπτονται :

· Έγγραφη οικονομική προσφορά σύμφωνα με το Παράρτημα Β΄. Οι τιμές των προσφορών θα εκφράζονται σε ευρώ.

· Υπεύθυνη δήλωση στην οποία να δηλώνεται ότι ο οικονομικός φορέας δεν εμπίπτει στις καταστάσεις της παρ. 1 του άρθρ. 73 του Ν. 4412/2016. Η υπεύθυνη δήλωση σε περίπτωση νομικού προσώπου υπογράφεται από το νόμιμο εκπρόσωπο αυτού.

· Αποδεικτικά φορολογικής και ασφαλιστικής ενημερότητας σε ισχύ.

· Νομιμοποιητικά έγγραφα σύστασης και νόμιμης εκπροσώπησης. Εφόσον η νόμιμη σύσταση, μεταβολές και εκπροσώπηση, προκύπτει από πιστοποιητικό αρμόδιας αρχής (π.χ. ΓΕΜΗ) αρκεί η υποβολή αυτού, εφόσον έχει εκδοθεί το αργότερο έως τριάντα (30) εργάσιμες ημέρες πριν την υποβολή του.

· Στην περίπτωση φυσικού προσώπου, υποβάλλεται βεβαίωση έναρξης επιτηδεύματος από την αρμόδια Οικονομική Αρχή (Δ.Ο.Υ) και τις μεταβολές του. 

· Σε περίπτωση που τα αποδεικτικά αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση στην οποία βεβαιώνεται η ακρίβεια τους.
Στο φάκελο ή στο e-mail της προσφοράς θα πρέπει να αναγράφονται ευκρινώς:

α. Η λέξη «ΠΡΟΣΦΟΡΑ» με κεφαλαία γράμματα.

β. Ο πλήρης τίτλος της αρμόδιας Υπηρεσίας (Περιφερειακή Ενότητα Λασιθίου, ΤΜΗΜΑ ΤΟΥΡΙΣΜΟΥ).

γ. Ο αριθμός πρωτοκόλλου της Πρόσκλησης.

δ. Τα στοιχεία του αποστολέα (επωνυμία και διεύθυνση του υποψήφιου Αναδόχου, οδός, αριθμός, πόλη, ΤΚ, τηλέφωνα, email).

Σε περίπτωση που η προσφορά παρουσιάζει επιφυλάξεις ή αποκλίσεις από οποιοδήποτε όρο της παρούσας απορρίπτεται. Αν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και υπογεγραμμένη από τον υποψήφιο ή το νόμιμο εκπρόσωπό του.
Προσφορές γίνονται δεκτές για το σύνολο των υπηρεσιών της πρόσκλησης. 

Η υποβολή προσφοράς αποτελεί τεκμήριο ότι ο προσφέρων έχει λάβει πλήρη γνώση και αποδέχεται τους γενικούς όρους αυτής της πρόσκλησης.

Ο ανώτατος συνολικός προϋπολογισμός ανέρχεται στο ποσό των 1.060,00 ευρώ (με ΦΠΑ), και κριτήριο καταχώρησης ορίζεται η πλέον συμφέρουσα από οικονομική άποψη προσφορά αποκλειστικά βάσει τιμής.
Γ. Λόγοι αποκλεισμού

Ο προσφέρων αποκλείεται από τη διαδικασία ανάθεσης όταν συντρέχουν οι λόγοι που αναφέρονται στις παρ. 1 και 2 του άρθρου 73 του ν. 4412/2016, όπως αντικαταστάθηκε και ισχύει με το άρθρο 22 του ν. 4782/2021. 
Δ. Παραλαβή υπηρεσιών

Η παρακολούθηση εκτέλεσης των υπηρεσιών, ο συνολικός έλεγχος τήρησης των υποχρεώσεων του αναδόχου, καθώς και η παραλαβή των υπηρεσιών, θα γίνει από την Διευθύνουσα Υπηρεσία.

Ο Ανάδοχος, καθ’ όλη τη διάρκεια εκτέλεσης των υπηρεσιών, θα πρέπει να συνεργάζεται στενά με τα ανωτέρω αρμόδια όργανα, υποχρεούται δε να λαμβάνει υπόψη του οποιεσδήποτε προφορικές ή γραπτές παρατηρήσεις τους σχετικά με την εκτέλεση των υπηρεσιών. 

Ε. Έκδοση απόφασης ανάθεσης-Υπογραφή σύμβασης
Η αναθέτουσα αρχή μετά τον έλεγχο των παραπάνω προσκομισθέντων δικαιολογητικών εκδίδει απόφαση ανάθεσης για την προμήθεια αναλώσιμων ειδών για την εκδήλωση «Ημέρα Τουρισμού», σε συνδιοργάνωση με τον Σύλλογο Ξενοδόχων Ιεράπετρας & Ν.Α. Κρήτης, τον Δήμο Ιεράπετρας και άλλους φορείς, η οποία θα πραγματοποιηθεί τον Σεπτέμβριο 2026 στον Δήμο Ιεράπετρας και καλεί τον ανάδοχο για υπογραφή της σύμβασης.
ΣΤ. Κρατήσεις - Πληρωμή

Η πληρωμή του αναδόχου θα γίνει μετά την οριστική παραλαβή του αντικειμένου της παρούσας πρόσκλησης με την εξόφληση του 100% της αξίας του τιμολογίου που θα εκδοθεί.
Σύμφωνα με την ισχύουσα νομοθεσία (άρθρο 148 ν. 4601/2019, Κ.Υ.Α. 52445/2023 Φ.Ε.Κ. Β’ 2385/2023), οι οικονομικοί φορείς υποχρεούνται να υποβάλλουν ηλεκτρονικά τιμολόγια που είναι σύμφωνα με ευρωπαϊκό πρότυπο έκδοσης τιμολογίων.
Ο Αριθμός Ηλεκτρονικού Τιμολογίου της Π.Ε. Λασιθίου, σύμφωνα με το μητρώο Αναθετουσών Αρχών Ηλεκτρονικής Τιμολόγησης (ΑΑΗΤ) είναι 1007.F01267.0001.
Τον Ανάδοχο βαρύνουν οι νόμιμες κρατήσεις επί της καθαρής συμβατικής αξίας και κάθε άλλη επιβάρυνση, σύμφωνα με την κείμενη νομοθεσία.
Οι αρμόδιες υπηρεσίες που διενεργούν τον έλεγχο και την πληρωμή, μπορούν να ζητήσουν οποιοδήποτε δικαιολογητικό, εφόσον προβλέπεται στην κείμενη νομοθεσία ή στα έγγραφα της σύμβασης.
Ζ. Λοιπά Θέματα

Για θέματα που δεν προβλέπονται από την παρούσα πρόσκληση παραπέμπουμε στις διατάξεις των νόμων, εγκυκλίων κ.λ.π. που αναφέρονται στην αρχή της παρούσας. 

ΠΑΡΑΡΤΗΜΑ Β΄
ΤΕΧΝΙΚΕΣ ΠΡΟΔΙΑΓΡΑΦΕΣ
Η Περιφέρεια Κρήτης – Περιφερειακή Ενότητα Λασιθίου, στο πλαίσιο υλοποίησης του Προγράμματος Τουριστικής Προβολής 2026 και του εορτασμού της Παγκόσμιας Ημέρας Τουρισμού 2026, προγραμματίζει τη συνδιοργάνωση της εκδήλωσης «Ημέρα Τουρισμού», η οποία θα πραγματοποιηθεί τον Σεπτέμβριο 2026 στον Δήμο Ιεράπετρας. 
Για τις ανάγκες συνδιοργάνωσης, θα ανατεθεί στον ανάδοχο η προμήθεια αναλώσιμων ειδών και συγκεκριμένα τα παρακάτω: 
	ΕΙΔΟΣ
	ΠΟΣΟΤΗΤΑ

	Ξύλινο πηρούνι 16 cm συσκευασία 50 τμχ
	200 πακέτα

	Χαρτοπετσέτες Εστιατορίου Μαλακή 3750 τμχ ( 5 x 750 τμχ)
	6 κιβώτια

	Ποτήρι σφηνάκι 28 ml 50 τμχ
	20 πακέτα

	Πιάτο ζαχαροκάλαμο bio 17 cm 20 τμχ
	500 πακέτα

	Ποτήρι χάρτινο λευκό SW 8oz 50 τμχ
	90 πακέτα


ΠΑΡΑΡΤΗΜΑ Γ΄

ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

Ο/Η ………………….……………………………………………………….., ως νόμιμος εκπρόσωπος του οικονομικού φορέα με την επωνυμία………………….(σε περίπτωση νομικού εκπροσώπου) με έδρα  …………………………………. οδός …….………………….. αριθμός …………… Τ.Κ. …………..   τηλ. ……………………. ΑΦΜ …………………………….. Δ.Ο.Υ….………………………… αφού έλαβα γνώση της αρ. πρωτ. …./…-…-… πρόσκλησης, υποβάλλω την παρούσα προσφορά και δηλώνω ότι α) αποδέχομαι πλήρως και χωρίς επιφύλαξη όλους τους όρους της πρόσκλησης, β) η προσφερόμενη τιμή ισχύει έως την ολοκλήρωση της σύμβασης και γ) στην τιμή συμπεριλαμβάνονται οι υπέρ τρίτων καθώς και κάθε άλλη επιβάρυνση για την οριστική παράδοση όπως ορίζεται στη σχετική πρόσκληση. 
	Οικονομική προσφορά για την προμήθεια αναλώσιμων ειδών για την εκδήλωση «Ημέρα Τουρισμού», η οποία θα πραγματοποιηθεί τον Σεπτέμβριο 2026 στον Δήμο Ιεράπετρας σε συνδιοργάνωση με τον Σύλλογο Ξενοδόχων Ιεράπετρας & Ν.Α. Κρήτης, τον Δήμο Ιεράπετρας και άλλους φορείς, στο πλαίσιο εορτασμού της Παγκόσμιας Ημέρας Τουρισμού και της υλοποίησης του Προγράμματος Τουριστικής Προβολής της Περιφέρειας Κρήτης για το έτος 2026, συνολικού προϋπολογιζόμενου ποσού 1.060,00€ (με ΦΠΑ) (CPV: 39222100-5).

	ΣΥΝΟΛΙΚΗ ΠΡΟΣΦΟΡΑ ΧΩΡΙΣ ΦΠΑ
	

	ΦΠΑ
	

	ΣΥΝΟΛΙΚΗ ΠΡΟΣΦΟΡΑ ΜΕ ΦΠΑ
	


Ημερομηνία  ………../……../2026
Ο Προσφέρων 

(Ονοματεπώνυμο – Υπογραφή – Σφραγίδα)
